open-index/open-wikipedia-markdown huggingface dataset:
Bæreia

**Bæreia** er ein 2 kvadratkilometer stor innsjø i Kongsvinger i Innlandet. Stranda er ofte nytta som badestrand på sommaren for norske og utanlandske turistar og vert mykje til pilking om vinteren. Bæreia er eit ope vatn, så det er høve for å køyre båt der.

Ved Bæreia vart det i 1959 oppretta ein krigsinvalidheim for veteranar frå den andre verdskrigen og partnarane deira. Den sjølvstendige stiftinga Krigsinvalidehjemmet Bæreia, oppretta av Krigsinvalideforbundet, stod for drifta. I 1999 starta FN-Veteranenes Landsforbund eit prøveprosjekt finansiert av Forsvarsdepartementet for å vurdere om den etter kvart ledige kapasiteten kunne nyttast til velferdstilbod for tidlegare soldatar frå utanlandsoppdrag. Forsvarsdepartementet stoppa seinare finansieringa på bakgrunn av at helsevesenet var betre eigna til jobben med å følgje opp FN-veteranane. 1. januar 2005 overtok Landsforeningen for hjerte- og lungesyke senteret for ei krone. LHL ville framleis ta vare på krigsveteranane, men òg nytte senteret til anna verksemd. I nyttårsforedraget sitt i januar 2008 kunne forsvarminister Anne-Grete Strøm-Erichsen fortelje at Forsvaret hadde kjøpt senteret tilbake som rekreasjonsstad for alle norske krigsveteranar.

## Kjelder

* *Denne artikkelen bygger på «[[:nb:Bæreia|Bæreia]]» frå , den 17. april 2008.* 
*** oppgav desse kjeldene:*
Innsjøar i Hedmark

Dette er ei liste over **innsjøar i [[Hedmark]]**. 

### A
* Atnsjøen

### B
* Brumundsjøen

### D
* Digeren
* Drevsjøen

### E
* Engeren

### F
* Fallsjøen
* Falningsjøen
* Femunden
* Flensjøen
* Frysjøen
* Fundin

### G
* Galtsjøen
* Gardsjøen i Grue
* Gjesåssjøen
* Gutulisjøen

### H
* Halsjøen
* Harrsjøen
* Helgesjøen
* Hukusjøen
* Harasjøen

### I
* Innerdalsvatnet
* Isteren

### L
* Langsjøen
* Lomnessjøen

### M
* Mangen
* Marsjøen
* Mjøsa
* Møkeren

### N
* Nedre Roasten
* Nord-Mesna
* Nugguren
* Næra
* Nøklevatnet

### O
* Osensjøen

### R
* Rogen
* Rokosjøen
* Rotbergsjøen
* Råsen
* Røgden

### S
* Savalen
* Siksjøen
* Skasen
* Skjervangen
* Skrevsrudtjernet
* Storsjøen i Nord-Odal
* Storsjøen i Rendalen
* Storsjøen i Tolga
* Sølensjøen
* Sør-Mesna

### T
* Tannsjøen

### V
* Varaldsjøen
* Vermunden
* Vingersjøen
* Vonsjøen
* Vurrusjøen

### Ø
* Øyungen
Øyangen i Øystre Slidre

**Øyangen** er ein innsjø i Øystre Slidre kommune i Valdres. Han ligg 677 meter over havet og arealet er 1,47 km&sup2;. Den største tilløpselva kjem frå Jødmannstjernet og Rognlifjellet. Frå Øyangen renn vatnet ut i Røyri. Øyangen er ein del av Vindavassdraget.

Øyangen er eit privateigd vatn, og fiske er normalt ikkje lov. I vatnet finst det aure, åbor og ørekyte.

Området rundt sjøen er prega av stølsdrift med kyr, og er eit populært hytte- og turområde både sommar og vinter.
Øyangen i Slidre og Vang

**Øyangen** er ein innsjø som ligg i kommunane Vestre Slidre, Øystre Slidre og Vang i Innlandet. Innsjøen er inntaksdam for Lomen kraftverk, og er ein del av Begnavassdraget.
Øyangen i Nord-Fron

**Øyangen** er ein innsjø som ligg i Nord-Fron kommune i Innlandet fylke. Innsjøen er magasin for Øvre Vinstra kraftverk.
Øvre Sjodalsvatnet

**Øvre Sjodalsvatnet** er ein innsjø som er ein del av elva Sjoa i Vågå kommune i Innlandet. Øvst, i sørenden, ved Øvre Sjodalsvatnet ligg Maurvangen campingplass og Bessheim fjellstove og hytter.

Sjoa er ei elv som renn frå innsjøen Gjende forbi Gjendesheim gjennom Øvre Sjodalsvatnet, Nedre Sjodalsvatnet og tettstaden Sjoa i Gudbrandsdalen der elva renn ut i Gudbrandsdalslågen.

Sjoa er ei poplulær elv for rafting og kajakk turar. Elva er òg kjent for attraksjonen Ridderspranget.

## Bakgrunnsstoff
* Bessheim fjellstue og hytter
* Maurvangen
Ølsjøen

**Ølsjøen** er ein innsjø som ligg i Nord-Aurdal kommune i Innlandet. Største elva som munnar ut i sjøen er Tisleia, elva Åbjøra renn ut frå sjøen. Innsjøen er regulert og er inntaksdam for Åbjøra kraftverk.

Etter reguleringa heng dei tidlegare vatna Bløytjern og Pardisfjorden saman med Ølsjøen.
Yddin

**Yddin** er ein innsjø i Øystre Slidre kommune i Valdres i Innlandet. Han ligg 854 meter over havet og arealet er 2,05 km&sup2;. Han strekkjer seg frå Skatrudstølen i søraust til Yddebu i vest. Dei tre største tilløpselvane i Yddin er Vangsjøåni, Trollåsåni og Kjølaåni. Den einaste elva som renn ut av Yddin er Yddeåni som renn vidare til Søre Vindin. Yddin er ein del av Vindavassdraget.
Vælsvanna i Ådal

**Vælsvanna** eller **Vælsvatna** i Ådal er to mindre innsjøar som ligg på åsen aust for Hallingby i Ringerike kommune i Buskerud og Jevnaker kommune i Akershus. Vælsvanna består av Øvre Vælsvannet (Jevnaker) og Nedre Vælsvannet (Ringerike). Til Vælsvanna i Ådal tar ein seg lettast frå Hensmoen i Ringerike, der det går bilveg (bomveg) heilt fram.

Elva Væla går frå utløpet av Nedre Vælsvannet og renn saman med Ådalselva ved Hen.
Vågåvatnet

**Vågåvatnet** er ein innsjø som ligg i kommunane Lom og Vågå i Innlandet. Elva Otta renn frå Skjåk ned i innsjøen, som i nordre enden frå Marlo i Skjåk til Fossbergom i Lom heiter Skim. Otta renn ut av ved Vågåmo og held fram gjennom Ottadalen og møter elva Gudbrandsdalslågen ved byen Otta i Sel kommune. 

Vågåvatnet er ein av dei 200 største innsjøane i Noreg.
Vestre Bjonevatnet

**Vestre Bjonevatnet** er eit vatn som ligg mellom Sperillen og Randsfjorden, hovudsakleg i Ringerike kommune i Buskerud, men òg delvis i kommunane Gran og Søndre Land i Innlandet.
Velmunden

**Velmunden** er eit vatn som ligg i området Fjorda mellom Randsfjorden og Sperillen i Gran kommune  i Innlandet. Området er populært for kanopadling, og har fleire stader med kanoutleige. Namnet Velmunden vert ofte òg nytta for heile området. 

Området omfattar fleire små og større vatn som heng meir eller mindre saman. Velmunden heng saman med Vestlandsfjorden mot vest. Området er spanande å padle i, med fleire tronge viker og sund. Vatna har gode høve for fiske, og det grunne vatnet får forholdsvis tidleg bra badetemperaturar. På holmane og nesa i området er det fine teltplassar og det er sett opp nokre toalett. 

Namnet kan vere avleidd av eit tapt elvenamn *velma* lånt frå sørsamisk *vealma*, ’stille, djupt stykke elv’ eller ’stilla’.
Vasetvatnet

**Vasetvatnet** er eit vatn som ligg i Vestre Slidre kommune i Innlandet. Vasetvatnet renn ut i Sundheimselva og vidare ned i Slidrefjorden. Krokåne renn inn i Vasetvatnet frå Søre Syndin.
Vangsvatnet i Lesja

**Vangsvatnet** er eit vatn som ligg i Lesja kommune i Innlandet. Vatnet har ein fiskebestand av aure og harr.
Vangsmjøse

**Vangsmjøse** (òg kalla Vangsmjøsi eller Vangsmjøsa) er ein innsjø i Vang kommune i Innlandet.

## Segn
Det går fleire segner om Vangsmjøse. I ei av dei vert det sagt «Ser du mi lengd, so der du mi djup».

I ei anna vert det fortalt om ein som ville sjå kor djup innsjøen var og batt saman alle reip han fekk tak i frå andre i bygda. Som søkke hengte han på ei tinnkanne og eit fenadlår. Når han omsider nådde botn og heiste tauet opp igjen så fann han at tinnkanna var smelta og fenadlåret kokt. Da var tauet så langt at det gjekk frå dørklinka på Leine og tvers over fjorden og tre gonger rundt kyrkja. Dette er ein avstand på rundt 4500 meter.

I ei tredje utgåve vert det sagt det at når dei lodda djupna og fekk reipet opp igjen så lukta det svovel av det. Dette er kanskje den einaste av segnene som har noko for seg då rotnande planterestar medfører at vatn på stort djup vil få eit høgt innhald av svoveldioksid og hydrogensulfid.
Vangsjøen

**Vangsjøen** er ein innsjø i Øystre Slidre kommune i Valdres i Innlandet. Han ligg 911 meter over havet og arealet er 1,378 km&sup2;. Han strekkjer seg frå Rabalsmellen (1111 moh.) i søraust til Rennsennberget (1014 moh.) i nordvest. Dei tre største tilløpselvane i Vangsjøen kjem frå Rabalsvatnet, Røyri og Rennsennvannet. Den eianste elva som renn ut av Vangsjøen er Vangsjøåni som renn vidare til Yddin. Vangsjøen er ein del av Vindavassdraget.

Vangsjøen er i hovudsak eit privateigd vatn, men fiskekort kan kjøpast. I Vangsjøen finst aure, åbor og ørekyte.

Området rundt sjøen er prega av stølsdrift med kyr og geiter, og er eit populært hytte- og turområde både sommar og vinter. Rundt vatnet finst stølane Bukono, Rabalen, Buahaugen og Rennsennstølen. På austsida av sjøen ligg Vangsjøen Høyfjellstue.

## Bakgrunnsstoff
* Vangsjøen Høyfjellstue .
Tyin

**Tyin** er ein innsjø i den sørvestlege delen av Jotunheimen. Heile sjøen ligg i Vang kommune i Innlandet. Den nordlege breidda følgjer stort sett grensa mellom Vang og Årdal kommune i Vestland. Sjøen er vassmagasin for Tyin kraftverk og høgda vert regulert mellom 1082,84 og 1072,50&nbsp;moh. Volumet er 313 millionar kubikkmeter.

Langs sørsida av sjøen går riksveg 53 (Tyin&ndash;Årdal) og langs austsida går riksveg 252 (Tyin&ndash;Eidsbugarden).
Trevatna

**Trevatna** er ein innsjø som ligg i Søndre Land kommune i Innlandet. Sjøen er nærast delt i to på midten, og dei to delane er knytt saman av det smale sundet Nora. Den nordlege delen av sjøen ligg i nord-sør-retning, den sørlege i nordvest-søraust-retning. Breidda er for det meste skogkledde, berre på austsida av sjøen sin sørlege del finst det nokre gardar. På vestsida den sørlege delen går den nedlagde jernbanelinja Valdresbanen, medan fylkesvegen mellom Land og Toten går på austsida, og rundar nordenden av sjøen. Sjøen har gjeve namn til stasjonen Trevatn på Valdresbanen.

Trevatna mottar tilløp frå elvane Skjerra i aust og Skjegga i nord, og renn ut i Fallselva i nordenden. Frå her renn vatnet ut i Randsfjorden.
Tisleifjorden

**Tisleifjorden** er ein innsjø som ligg i Nord-Aurdal kommune i Innlandet, og i Gol kommune og Hemsedal kommune i Buskerud. I samband med bygginga av Åbjøra kraftverk vart Tisleifjorden regulert i 1949, demninga vart ytterlegare utvida i 1959. Høgda kan no variere med opptil 11 meter.  Vatnet frå Tisleifjorden renn ut i elva Tisleia.
Søre Syndin

**Søre Syndin** er eit vatn som ligg i Vestre Slidre kommune i Innlandet. Søre Syndin renn ut i Krokåne og vidare ned i Vasetvatnet.
Tidlegare rann vatnet frå Nørdre Syndin og Midtre Syndin ned i **Søre Syndin**.

Rundt Søre Syndin ligg stølslaga Kvisslasyndin i nord og Viksyndin i sør.
Synnfjorden

**Synnfjorden** er eit vatn som ligg i Nordre Land kommune i Innlandet. Innsjøen ligg ved foten av, og nordaust for, Spåtind (1414 moh.).
Nanay

**Nanay** er ei ca. 300—350 kilometer lang sideelv til Amazonaselva i Loreto-regionen i Peru. Ho renn vest for Napo og aust for Tigre og endar i Amazonas rett i nordkanten av regionhovudstaden Iquitos. Saman med elva Itaya omkrinsar dei tre elvane i stort monn byen. Nanay flyt sakte i flatt lågland i særs mange bukter i retning søraust. I øvre delen, og ca. 220 kilometer nordvest for Iquitos ligg Puerto Resistencia som ein av fleire busettingar ved elva. Når elva har lågt vatn finst det fleire strender som vert nytta til rekreasjon. I den våte årstida flaumar Nanay stort.

## Kjelder

**Denne artikkelen bygger på «[[:en:Nanay River|Nanay River]]» frå ,  den 17. april 2008.*
Strondafjorden

**Strondafjorden** (**Strandefjorden**) er ein innsjø som ligg i kommunane Nord-Aurdal og Vestre Slidre i Innlandet. Innsjøen er ein del av Begnavassdraget.
Felice Matteucci

**Felice Matteucci** () var ein italiensk hydraulikkingeniør som er kjent for, saman med Eugenio Barsanti, å ha utvikla ein av dei fyrste motorane med indre forbrenning.

Matteucci var fødd i Lucca i Toscana i Italia. Han studerte hydraulikk og mekanikk i Paris og i Firenze. I 1851 råka han Barsanti som var oppteken av å laga ein motor med indre forbrenning. Matteucci fann ideane til Barsanti interessante og dei gjekk saman om å utvikla ein slik motor. Dei to ingeniørane tol til å utvikla ein motor med intern forbrenning og dette samarbeidet heldt fram heilt til Barsanti døydde i 1864. For soga om dette samarbeidet sjå atikkelen Barsanti og Matteucci. Matteucci klarte ikkje å halda fram drifta på eiga hand, så produksjonen vart lagt ned og Matteucci gjekk tilbake til den gamle jobben sin.

## Sjå òg
* Eugenio Barsanti

## Referansar
Edward Higgins White

**Edward Higgins White** () var ein amerikansk testpilot og astronaut. Under Gemini-programmet vart Higgins White det andre mennesket og den første amerikanaren til å gjennomføyre ei romvandring utanfor romfartøyet sitt Gemini 4. Han omkom saman med Gus Grissom og Roger B. Chaffee i ein brann medan dei trena i kommandomodulen til Apollo 1. Etter døden vart White tildelt «the Congressional Space Medal of Honor». I 1967 vart det gjeve ut frimerke som syner romvandringa til White.


fil:Astronaut Edward White Ready For Gemini IV Liftoff - GPN-2002-000029.jpg|Klar for oppskuting med Gemini 4
fil:Astronaut_Edward_White_first_American_spacewalk_Gemini_4.jpg|E.H. White vart den første amerikanaren til å gjennomføre ei romvandring.
fil:Apollo1-Crew 01.jpg|Mannskapet på Apollo 1 framfor Staurn-raketten.


## Bakgrunnsstoff
* Biografi ved NASA (engelsk)
Storfjorden i Vestre Slidre

**Storfjorden** (**Flyvatnet**) er ein innsjø som ligg i Vestre Slidre kommune i Innlandet. Innsjøen er grunn og på det djupaste 27 meter. Innsjøen vart regulert i 1955, demninga vart utvida i 1958.
Samsjøen i Ringerike

**Samsjøen** er eit vatn som i hovudsak ligg i Ringerike kommune i Buskerud, men ein liten del av vatnet strekkjer seg òg inn i Jevnaker kommune.
Sandvatnet/Kaldfjorden/Øyvatnet

**Sandvatnet/Kaldfjorden/Øyvatnet** er ein innsjø der tre delar har fått kvart sitt namn. Innsjøen ligg i Innlandet fylke. **Sandvatnet** er den vestlege delen, **Kaldfjorden** er den midtre delen og **Øyvatnet** er den austlege delen.
Skim

**Skim** er ein innsjø som ligg i kommunane Skjåk og Lom i Innlandet. 

Skim utgjer nordre delen av ein innsjø, og går frå Marlo i Skjåk til Bøvras utløp ved Fossbergom i Lom. Søre, eller rettare austre, delen av innsjøen, frå Fossbergom til Vågåmo, heiter Vågåvatnet. 

Kvar vinter arrangerer Jotunheimen Tråvlag iskøyring på Skim. Det er eit travløp som samlar fleire hundre menneske.
Slidrefjorden

**Slidrefjorden** er ein innsjø som ligg i kommunane Vestre Slidre og Vang i Innlandet. Innsjøen er ein del av Begnavassdraget.
Steinbusjøen

**Steinbusjøen** er ein innsjø som ligg i Vang kommune i Innlandet. Innsjøen er ein del av Begnavassdraget, og er inntaksdam for Ylja kraftverk.
Store Skillingen

**Store Skillingen** er eit vatn som ligg i Lunner kommune i Akershus fylke. Vatnet, som ligg 248 moh., er regulert. Før reguleringa gjekk det gamle løpet ut i Harestuvatnet, via vatnet Lille Skillingen i aust. Vatnet har ein bestand av åbor, gjedde og aure.
Reinsvatnet i Lillehammer

**Reinsvatnet** er ein innsjø som ligg i kommunane Lillehammer og Øyer i Innlandet.

## Historikk
Reinsvatnet vart bygsla frå 1660-talet av Storhove og Sør-Hove, nokre år seinare òg av Smestad. I 1726 vart Reinsvatnet seld til Lars Haave og Thord Smestad ved ein auksjon på Elstad i Ringebu. I 1921 gjekk Staten til sak mot eigarane med påstand om at Reinsvatnet ikkje var undergjeve privat eigedomsrett, dernest at kongeskjøtet berre overdrog fiskeretten og ikkje eigedomsretten. I 1922 vart eigarane kjent eiendomsberettiga til Reinsvatnet og Staten vart ilagt saksomkostningar.

I 1978 vart det open ferdsel for ålmenta til stangfiske mot løysing av alminneleg fiskekort for Fåberg Østfjell.

Reinsvatnet er framleis i privat eige, sameige består av 4 eigarar. Eidsiva energi eigde i mange år ein fjerdepart i sameige, men selde sin del i 2005 til ein privatperson.

## Fiske og forvaltning
* Fiskeartar. Sik, aure, åbor (sjeldan), ørekyte
* Fiskereiskap. Storruse, botngarn, flytegarn, not, oter, stong

Forvaltinga av Reinsvatnet krev ein vedvarande sterk beskatning, først og fremst av sikbestanden. Etter innførsel av storrusa har ein sett ein markant kvalitetsbetring av både sik og aure. Berebjelken i forvaltinga er storruse- og garnfisket.
Røyri

**Røyri** er ein innsjø i Øystre Slidre kommune i Valdres, Innlandet. Han ligg 914 meter over havet og arealet er 1,48 km&sup2;. Innsjøen ligg vest for Rabalsmellen (1111 moh). Den største tilløpselva kjem frå Øyangen. Frå Røyri renn vatnet ut i Vangsjøen. Røyri er ein del av Vindavassdraget.

Røyri er i eit privateigd vatn, og fiske er normalt ikkje lov. I vatnet finst det aure, åbor og ørekyte.

Området rundt sjøen er prega av stølsdrift med kyr og geiter, og er eit populært hytte- og turområde både sommar og vinter. Nord for vatnet finn ein stølen Buahaugen.
Russvatnet

**Russvatnet** er ein innsjø som ligg i Vågå kommune i Innlandet. Vatnet har gjennom tidene vore eit rikt fiskevatn (aure). Russvatnet er i privat eige.
Prestesteinsvatnet

**Prestesteinsvatnet** er ein innsjø som ligg i Lom kommune i Innlandet samt Luster kommune i Vestland.
Nordre Piperen

**Nordre Piperen** er eit tjern som ligg på 507 moh., sør for Gunnarshaugen sør i Lunner kommune i Akershus fylke. Vatnet ligg nord for vatnet Langpiperen og myrområdet Stormyra der det vart gjort fallskjermslepp under den andre verdskrigen.
Nedre Sjodalsvatnet

**Nedre Sjodalsvatnet** er eit vatn langs elva Sjoa som ligg i Vågå kommune i Innlandet.
Langs Nedre Sjodalsvatnet ligg det fleire campingplassar. Vatnet gjev høve for friluftsaktivitetar som fiske- og kajakkturar.
Midtre Syndin

**Midtre Syndin** er eit vatn som ligg i Vestre Slidre kommune i Innlandet. Midtre Syndin heng saman med Nordre Syndin via sundet Pyttingen.
Losna

**Losna** kan vise til
*Losna i Gudbrandsdalen &ndash; ein innsjø i Gudbrandsdalen
*Losna i Solund &ndash; ei øy i Solund kommune
*Losna stasjon &ndash; ein nedlagt stasjon i Ringebu, langs Dovrebanen
Losna i Gudbrandsdalen

**Losna** er ein innsjø som ligg i kommunane Ringebu og Øyer i Innlandet. Losna er ein del av Gudbrandsdalslågen, som i dette området så brei og renn så sakte at denne delen vert rekna som ein innsjø.
Lille Skillingen

**Lille Skillingen** er eit tjern i den sørlege delen av Lunner kommune i Akershus fylke. Det ligg på 234 moh. og heng saman med Harestuvatnet i aust via ein liten bekk.
Mylla

**Mylla** er eit vatn nord i Nordmarka, på grensa mellom Lunner og Jevnaker kommune i Akershus fylke. Vatnet ligg på 496 moh., nordvest for åsen Bislingflaka og aust for Lamannshaugen og Helgehaugen. Namnet Mylla vert òg nytta om området rundt vatnet, særleg om bygda ved på austsida, opp mot Svea. Mylla var finnebygd frå 1600-talet, og mange finske namn eksisterer framleis. Mylla er eit mykje brukt utgangspunkt for ski- og kanoturar gjennom Nordmarka
Muvatnet

**Muvatnet** er eit vatn som ligg i kommunane Nord-Fron og Sel i Innlandet fylke. Muvatnet ligg i Murudalen, nedanfor Heidalsmuen.
Frank Lampard

**Frank James Lampard Jr.** () er ein engelsk tidlegare fotballspelar og -trenar. Han spela i 2014 for Chelsea FC og det engelske fotballandslaget. Sjølv om han i hovudsak var midtbanespelar, var han Chelsea sin toppskårar i Premier League både i 2004/05-sesongen, med 13 seriemål, i 2005/06-sesongen, med 16 seriemål, og i 2007/08-sesongen, med 10 seriemål. Han vart seriemeister med Chelsea i 2005, 2006 og 2010, vann den europeiske Meisterligaen med klubben i 2012 og Europaligaen i 2013.

Frank Lampard er fødd i Romford i London. Han er son av fotballspelaren Frank R.G. Lampard, og byrja karrieren i same laget som faren, West Ham United.

## Kjelder

* *Denne artikkelen bygger på «[[:en:Frank Lampard|Frank Lampard]]» frå ,  den 25. august 2009.*
Langvatnet i Lom

**Langvatnet** er eit vatn som ligg i Lom kommune i Innlandet. Vatnet ligg midt i Jotunheimen, mellom Høgvagltindane (2066 moh.), Visbretinden (2234 moh.), Semeltinden (2236 moh.) og Skarddalseggje (2159 moh.).
Langpiperen

**Langpiperen** er eit vatn sørvest for åsen Piperberget sør i Lunner kommune i Akershus fylke. Vatnet ligg på 532 moh. Det ligg nord for vatnet Dampiperen og sør for myrområdet Stormyra, der det vart gjort fallskjermslepp under den andre verdskrigen.
Lalmsvatnet

**Lalmsvatnet** er eit vatn som ligg ved Lalm i Vågå kommune i Innlandet. Lalmsvatnet er ein del av elva Otta. Det er gode tilhøve for fiske på Lalmsvatnet med store bestandar av harr og aure.
Jarenvatnet

**Jarenvatnet** er ein innsjø i Gran kommune på Hadeland, 201 moh.. Innsjøen får tilløp frå elva Vigga i sørenden, og har utløp i nordenden, der Vigga renn vidare mot Røykenvika i Randsfjorden. Nordaust for Jarenvatnet ligg tettstaden Jaren, og i sørenden ligg Gran.

Jarenvatnet var den andre innsjøen i Noreg der det vart registrert vasspest. Vasspesten kom hit frå Østensjøvannet på slutten av 1950-talet og spreidde seg seinare frå her og til Drammensvassdraget, truleg via Randsfjorden og Randselva.
Kolbeinsvatnet

**Kolbeinsvatnet** er eit vatn som ligg i Skjåk kommune i Innlandet samt Stranda kommune i Møre og Romsdal.
Katnosa

**Katnosa** er eit vatn i Nordmarka, aust for Hønefoss og nord for Oslo. Vatnet ligg 463 moh, på grensa mellom kommunane Ringerike, Lunner og Jevnaker.

Frå Katnosa renn Katnoselva ned til vatnet Store Sandungen og vidare til Hakkloa, Bjørnsjøen og Skjærsjøen. Tidlegare var det servering ved Katnosa gard, som no er stengt for ålmenta. Skiforeningen har derimot fått løyve av familien Løvenskiold til å ha servering ved Sandvikshytta. Den Norske Turistforening har dessutan ei sjølvbetjent hytte, Katnosdammen, ved demninga i sørenden.

## Bakgrunnsstoff
Helin

**Helin** er ein innsjø som ligg i kommunane Vestre Slidre og Vang i Innlandet. Innsjøen vart regulert i samband med utbygginga av Åbjøra kraftverk, og vasspegelen kan regulerast med opptil 2 meter. Helin er ein vindeksponert klarvassjø med ein nokså rik botnvegetasjon, mellom anna kransalgar heilt ned til 15 meters djup. Denne vegetasjonen gjev ein høg produksjon av botndyr.

I 1930 vart eit 35&nbsp;km&sup2; stort område mellom Helin og Syndinvatna i aust freda som botanisk plantenasjonalpark. I skiferura under fjellet Gila og langs Helin veks fleire sjeldne planter, mellom anna urvalmue (*Papaver relictum*). Elles er Helin er omgjeve av bjørkeskog.

Helin er verna i samsvar med Verneplan I for vassdrag.
Harestuvatnet

**Harestuvatnet** er eit vatn ved Harestua sør i Lunner kommune i Akershus fylke. Vatnet ligg 234 moh. Det er om lag 4300&nbsp;m langt og 950&nbsp;m breitt. Det om lag 6 meter djupt i snitt og er ca. 15 meter på det djupaste. Arealet er om lag 1,9&nbsp;km&sup2;. Vatnet har ein bestand av åbor, lake, sik, gjedde og aure samt kreps. Harestuvannet renn inn i Strykenvatnet ved Stryken i sør og vidare frå der inn i tjernet Strekan og så ut i Hakadalselva.
Gålåvatnet

**Gålåvatnet** er ein innsjø som ligg 775 meter over havet på høgfjellsdraget vest for Hundorp i kommunane Sør-Fron og Nord-Fron i Gudbrandsdalen. Setergrenda Gålå ligg ved vatnet, med utsyn mellom anna mot Jotunheimen i vest og Rondane i nord.

Gålåvatnet vart opphavleg kalla *Gålåen*, eit namn som truleg er danna av ordet *gard* i tydinga «gjerde» etter alle ledegjerda for fangstfolk ved vatnet.

Kvart år vert Peer Gynt-spelet vist ved Gålåvatnet.

## Bakgrunnsstoff
* Webkamera over Gålåvatnet 
* Historiske fotografi frå «Gålåvatnet» i Nasjonalbiblioteket sitt arkiv
Gjerdingen

**Gjerdingen** er eit vatn som ligg i kommunane Jevnaker og Lunner i Nordmarka i Akershus fylke. Vatnet høyrde ikkje opphavleg til nedslagsfeltet til Akerselva, men ein tunnel grave ut mellom 1900 og 1909 mellom Gjerdingen og Daltjuven i søraust, og ein tunnel vidare frå der til Store Sandungen, gjer at Maridalsvannet òg tar imot vatn frå dette vassdraget. 

Demninga i Gjerdingen vart bygd i 1913. Vatnet er regulert med om lag 7&nbsp;m. Gjerdingselva renn frå Gjerdingen til vatnet Store Skillingen. Gjerdingen gard på Hollendertangen midt i vatnet er ein tradisjonsrik nordmarksgard og finneplass.
Flatningen

**Flatningen** er eit vatn som ligg i Vågå kommune i Innlandet. Vatnet har ein bestand av aure og røye.
Einavatnet

**Einavatnet** er ein innsjø som ligg i Vestre Toten kommune i Innlandet. Frå Einavatnet renn Hunnselva ut i Mjøsa.
Dokkfløyvatnet

**Dokkfløyvatnet** er ein innsjø som ligg i kommunane Gausdal og Nordre Land i Innlandet.

Vatnet er demd opp med ei stor demning av stein og grus. Det går ein tunnel som fører vatn frå elva Synna som renn omtrent parallelt med Dokkfløyvannet lenger vest. Vatnet frå demninga går i tunnel til Torpa kraftverk og vidare til Odnes der det ligg enno ein kraftstasjon. Vatnet vert så sendt ut i Randsfjorden.
Bessvatnet

**Bessvatnet** er ein innsjø som ligg i Vågå kommune i Innlandet. Bessvatnet er godt kjend for alle som har gått Besseggen, då ein har det blå Bessvatnet på den eine sida av eggen og den grøne Gjende på den andre sidan. Fjellet Besshøe ligg rett ved Bessvatnet.
Avalsjøen

**Avalsjøen** er eit vatn i Lunner kommune i Akershus fylke. Det ligg på 346 moh., nord for Snellingshøgda.
Østre Bjonevatnet

**Østre Bjonevatnet** er eit vatn som ligg i Gran kommune i Innlandet. Vatnet ligg mellom Sperillen og Randsfjorden, ikkje langt frå Bjoneroa.
Aursjøen

**Aursjøen** er ein regulert innsjø på grensa mellom fylkene Innlandet og Møre og Romsdal. Innsjøen er hovudmagasinet til Aura kraftverk.  Med fullt magasin er sjøen 30 km lang og rommar 561 millionar m³ vatn. Før reguleringa i 1953 var det tre innsjøar her, Gautsjøen i sør (851 moh), Grynningen i midten (837,5 moh) og Aursjøen i nord (831 moh). Den høgaste regulerte vasstanden er 856 moh, og den lågaste for Gautsjøen er 843,5 moh, for Grynningen 837,5 moh og for Aursjøen 827,3 moh.

Frå gammal tid har det vore ei ferdselsåre mellom Aursjøen og Grynningen. I 2006 stod Oppland fylkeskommune for utgraving av buplassar frå steinalderen og bronsealderen i dette området.

Kristiansund og Nordmøre Turistforening bygde den første turisthytta si ved Aursjøen  i 1893. Hytta vart reist like ved vasskanten og hadde 10 sengeplassar. I 1910-1911 vart ei ny hytte reist høgare opp i terrenget for å møte planane om oppdemming. Aursjøhytta ligg ved anleggsveg, tilgjengeleg med privatbil, og er betjent.

## Kjelder
Aurdalsfjorden i Sør-Aurdal

:*Sjå òg [[Aurdalsfjorden i Nord-Aurdal]].*

**Aurdalsfjorden** er ein innsjø som ligg i Sør-Aurdal kommune i Innlandet og Flå kommune i Buskerud.
Aurdalsfjorden i Nord-Aurdal

**Aurdalsfjorden** (òg kalla **Dokkafjorden **) er ein innsjø som ligg i Nord-Aurdal kommune i Innlandet. Innsjøen er ein del av Begnavassdraget.
Innsjøar i Oppland

Dette er i liste over **innsjøar i [[Oppland]]**, der størsteparten av innsjøane ligg i fylket. 

### A
* Akksjøen
* Atnsjøen
* Aurdalsfjorden i Nord-Aurdal
* Aurdalsfjorden i Sør-Aurdal
* Aursjoen
* Aursjøen
* Austre Bjonevatnet
* Avalsjøen

### B
* Bessvatnet
* Breiddalsvatnet
* Bygdin

### D
* Dampiperen
* Dokkfløyvatnet

### E
* Einavatnet
* Espedalsvatnet

### F
* Feforvatnet
* Flatningen
* Fleinsendin
* Fullsenn
* Furusjøen

### G
* Gjende
* Gjerdingen
* Grønvatnet

### H
* Harestuvatnet
* Helin
* Hersjøen
* Hornsjøen
* Høydalsvatnet

### J
* Jarenvatnet

### K
* Katnosa
* Kolbeinsvatnet

### L
* Lalmsvatnet
* Langpiperen
* Langvatnet
* Leirungsvatnet
* Lemonsjøen
* Lesjaskogsvatnet
* Liavatnet
* Lille Skillingen
* Losna

### M
* Midtre Syndin
* Mjøsa
* Muvatnet
* Mylla

### N
* Nedre Heimdalsvatnet
* Nedre Sjodalsvatnet
* Nord-Mesna
* Nordre Piperen
* Nørdre Syndin

### O
* Olefjorden
* Olstappen
* Otrøvatnet

### P
* Prestesteinsvatnet

### R
* Randsfjorden
* Rauddalsvatnet
* Reinsvatnet
* Russvatnet

### S
* Samsjøen
* Sandungen
* Sandvatnet/Kaldfjorden/Øyvatnet
* Skim
* Slettningen
* Slidrefjorden
* Steinbusjøen
* Steinsetfjorden
* Store Skillingen
* Storevatnet i Lom
* Storfjorden i Vestre Slidre
* Strondafjorden
* Strykenvatnet
* Strøen
* Sulevatnet

### T
* Tesse
* Tisleifjorden
* Tordsvatnet
* Trevatna
* Tyin

### V
* Vangsmjøse
* Vangsvatnet
* Vassbråa
* Velmunden
* Vestre Bjonevatnet
* Vinstre
* Volbufjorden
* Vågåvatnet
* Våja

### Ø
* Ølsjøen
* Øvre Sjodalsvatnet
* Øyangen i Gran
* Øyangen i Nord-Fron
* Øyangen i Slidre og Vang
Årbogen

**Årbogen** er eit skogstjern vest for bommen til Ulevannsveien i Drammen kommune i Buskerud fylke.

Av fisk i vatnet finn ein aure og åbor.
Øljusjøane

**Øljusjøane** er ein innsjø som ligg i Hemsedal kommune i Buskerud og Lærdal kommune i Vestland.  Innsjøen er regulert med reguleringshøgd mellom 1333 og 1307 moh. Vatnet vert utnytta i Borgund kraftverk.
Øvre Kollsjø

**Øvre Kollsjø** er eit lite vatn i Ringerike kommune i Buskerud fylke. Vatnet ligg i Strømsoddbygda i Soknedalen, sørvest for Ulevann og Blankvann, på vestsida av Ådalsfjella. Vatnet får tilførsel i nord gjennom Ulevasselva. I sørenden er vatnet demd opp. Ved utløpet renn Kollsjøelva sørover til Nedre Kollsjø.

## Sjå òg
* Kollsjøvassdraget
Vælsvanna i Soknedalen

**Vælsvanna** eller **Vælsvatna** i Soknedalen er to mindre innsjøar i Ringerike kommune i Buskerud. Vatna ligg nordaust av Jonskollen (529 moh.), sør i Strømsoddbygda (bomveg). Vælsvatna består av Øvre Vælsvannet og Nedre Vælsvannet. Ein kan òg ta seg til desse vatn frå Jonsrud nord for Veme i Soknedalen (bomveg) og frå Skollerud ved Hallingby i Ådal (bomveg).

Elva Væla startar ved utløpet av Nedre Vælsvannet og renn saman med Sogna ved Jonsrud.
Væleren

**Væleren** er eit vatn i Holleia, nordvest for Tyrifjorden. Vatnet ligg i Ringerike kommune i Buskerud. Det er drikkevasskjelde for Tyristrand. Søstervatnet heiter Ullerentjernet.

Væleren har fleire øyar. Dei største er, frå nord mot sør, Geitøya, Flatøya, Lomøya og Høgøya.
Ustevatn

**Ustevatn** er ein innsjø som ligg i Hol kommune i Buskerud fylke. Ustaoset ligg der elva Usteåne renn ut frå Ustevatn og austover, ned til Ustedalsfjorden.
Søre Urdevatnet

**Søre Urdevatnet** eller **Søndre Ulevann** er eit lite vatn i Ringerike kommune. Vatnet ligg i Strømsoddbygda i Soknedalen, like aust for Blankvann ved Urdevassfjell, på vestsida av Ådalsfjella. Vatnet får tilførsel i nord gjennom Blankvannselva. I sørvest startar Ulevasselva, som renn sørvestover ned til nordenden av Øvre Kollsjø.

## Kjelder




## Sjå òg
* Kollsjøvassdraget
Torevannet

**Torevannet** er ein liten innsjø som ligg i Ringerike kommune. Vatnet strekkjer seg sørvestover langs riksveg 7 vest for Sokna i Soknedalen. Vatnet får tilførsel gjennom Eidselva i sørvest, Landselva i sør og Rudselva i nord. Ved utløpet i nordaust startar Verkenselva, som via Verkensfossen renn ned langs sørvestsida av Sokna, der ho møter Sogna.

Torevannet er kjent for bra fiske og fleire flotte badeplassar. Aure på 1 kg er ikkje uvanleg. Rekorden er ein aure på 3,7 kg, som vart teke i garn i 2003. Den mest populære badeplassen heiter *Jomfruøya*, men er ikkje ei øy, og ligg på ein odde på nordaustsida av vatnet.

## Sjå òg
* Soknavassdraget

## Bakgrunnsstoff
Tunhovdfjorden

**Tunhovdfjorden** er ein innsjø i Nore og Uvdal kommune i Buskerud fylke. Sjøen er regulert og vasspeilet ligg 734&ndash;716&nbsp;moh. Tunhovdfjorden er vassagasin for kraftverket Nore 1. Tunhovdfjorden er ein del av vassdraget Numedalslågen. Tunhovdfjorden sitt største innløp kjem frå Pålsbufjorden.
Tinnhylen

**Tinnhylen** (også **Tinnhølen**)) er ein innsjø som ligg i Nore og Uvdal kommune i Buskerud og Eidfjord kommune i Vestland.

## Kjelder
Tingvollfjorden i Ål

**Tingvollfjorden** er eit vatn som ligg i Ål kommune i Buskerud. Tingvollfjorden er ein del av Hallingdalselve.
Sønstevatn

**Sønstevatn** er ein innsjø som ligg i Nore og Uvdal kommune i Buskerud fylke, heilt i aust på Hardangervidda. Innsjøen er regulert. Vasspegelen ligg 1060&ndash;1029&nbsp;moh.

Imingfjell Turistheim ligg ved den nordaustlege enden av vatnet.
Strandavatnet

**Strandavatnet** er ein innsjø i Hol kommune i Buskerud fylke. Vatnet ligg øvst i Sudndalen og er kjelde til Hovselva som renn ut ved Hagafoss. Vatnet er regulert og oppdemt, til saman 28 meter. Før reguleringa låg det ei rad mindre fjellgardar attmed vatnet.
Hallingskarvet nasjonalpark strekkjer seg ned til sørsida av Strandavatnet. På nordsiden går fylkesveg 50 mellom Hol og Aurland.
Strandafjorden

**Strandafjorden** er eit vatn som ligg i Ål kommune i Buskerud. Vatnet er regulert i sørenden. Strandafjorden har namn etter Strandavaldet, ei rad med garder mellom Noss og Breie.  

Strandafjorden har også inspirert artistar, slik som Stein Torleif Bjella. Og Dag H. Nestegard.
Storevatnet i Hemsedal

**Storevatnet** er ein innsjø som ligg i Hemsedal kommune i Buskerud fylke. Innsjøen vart regulert i samband med utbygginga av Åbjøra kraftverk, og høgda på vasspegelen kan variere med tre meter.
Spålen

**Spålen** er ein innsjø i Ringerike kommune som ligg i den nordlege delen av Nordmarka, på grensa til Krokskogen. Spålen inngår i Spålen-Katnosa naturreservat. Vatnet er langstrekt og har det tronge Nautsundet midt på. Arealet er 0,948 km², og magasinet er på 2,140 millionar m³ vatn. Demninga vart bygd i 1883. Frå Spålen renn Spålselva til Katnosa, og er såleis ei av kjeldene til Maridalsvassdraget. Spålen har fiskebestandar av aure, sik og åbor.

## Sjå òg
* Spålen-Katnosa naturreservat

## Bakgrunnsstoff
* Skiforeningen sine bilete og presentasjon av Spålen i Markadatabasen 
* Fleire bilete 
* Kart over Spålen
* Erling Kagge sin favorittstad
Sperillen

**Sperillen** er ein innsjø som ligg i Ådal i Ringerike kommune i Buskerud. I nord har innsjøen tilsig frå Begna og Urula. I sør er han regulert med demning ved Ringmoen og avløpet dannar Ådalselva som sidan renn saman med Randselva nedanfor Hønefossen i Hønefoss og dannar Storelva. Innsjøen har eit flatemål på ca. 37&nbsp;km&sup2; og strekkjer seg ca. 26&nbsp;km i lengd. Vasspeilet ligg omlag 150 moh. og største djupna er om lag 129&nbsp;m.

Rundt innsjøen finst fleire flotte badeplassar og nokre campingplassar. Innsjøen er dessutan kjent for kvalitetsfisket sitt etter sik. Det finst 10 fiskeartar i innsjøen, i tillegg til sik òg aure, åbor, røye, brasme, krøkle, ørekyte, niøye, trepigga stingsild og nipigga stingsild.

Ådalselva var seglbar frå Hen, og var utgangspunkt for dampskipstrafikk på Sperillen. Dampskipet gjekk opp Begna til Sørum. Når Sperillbanen vart bygd til Finsand fekk dampskipstrafikken ny brygge der.

Rett ved på er det ein badeplass på sør- og austsida av innsjøen.
Soneren

**Soneren** er ein innsjø som ligg i Sigdal kommune i Buskerud. Elva Simoa renn inn i og ut av innsjøen, som òg har tilløp frå Eidalselva og Horga.  

Soneren har fått ein plass i norsk kunsthistorie. Biletkunstnaren Theodor Kittelsen valde å bygge heimen sin Lauvlia på ei tomt like ved. Frå atlierevindauget sitt hadde han storarta utsikt til fjellet Andersnatten, som speglar seg i vatnet. Dette motivet måla han om og om igjen.
Sognevannet

**Sognevannet** eller **Sognevatnet** (skrivemåten er omstridd, innbyggjarane i bygda skriv *Sognevannet*, medan Kartverket gjerne skriv *Sognevatnet*) er ein mindre, tidlegare regulert innsjø som ligg sentralt i Strømsoddbygda, nord for Sokna i Soknedalen, i Ringerike kommune. I nord har Strømsoddelva utløp i innsjøen, og frå nordaust renn Lysåa ut i Sognevannet litt nord for midten av det. Ved Sognevassdammen i sør startar elva Sogna, som har utløp nord i Tyrifjorden.

Rundt Sognevannet er det ei rekke fine bade- og fiskeplassar. I nordenden ligg plassen Understryk, der folk har bada og overnatta i hundreår. 

## Sjå òg
* Strømsoddbygdvassdraget
* Strømsoddbygda
* Understryk
* Sognevassdammen
* Sogna
* Soknavassdraget
Sandvannet

**Sandvannet** er eit lite vatn i Ringerike kommune. Vatnet ligg inst Strømsoddbygda i Soknedalen, ved sørenden av Vidalen og like under Vikerfjell på vestsida av Ådalsfjella. I sørenden av vatnet startar Sandvasselva, som renn ned mot Sognevannet og på vegen, der han møter Frisvasselva, vert til Strømsoddelva.

## Sjå òg
* Strømsoddbygdvassdraget
Pålsbufjorden

**Pålsbufjorden** er ein innsjø som ligg i kommunane Hol og Nore og Uvdal, begge i Buskerud fylke. Vasspegelen ligg 749&nbsp;moh. Pålsbufjorden er ein del av vassdraget Numedalslågen. Pålsbufjorden sitt største innløp er Numedalslågen (Godfarfossen). Pålsbufjorden sitt utløp renn inn i Tunhovdfjorden.
Åtferd

**Åtferd** eller **framferd** viser til handlingane og reaksjonane til ein organisme, som regel i høve til omverda. Åtferda til menneske blir særleg studert innan psykologi og dyreåtferd innan åtferdsbiologi, men er også viktig innan ei rekke andre vitskapar. Korleis åtferd blir påverka av faktorar som arv, autoritet, etikk, kultur og verdiar 

Åtferda til eit individ er viktig for å skilda personlegdommen deira og blir særleg teken opp innan åtferdspsykologi. Pionerar innan denne vitskapen var B.F. Skinner og Ivan Pavlov med sine teoriar innan behaviorisme. 

## Kjelder

* *Denne artikkelen bygger på «[[:nb:Åtferd|Åtferd]]» frå , og «[[:en:Behavior|Behavior]]» og [[:en:Human behavior|Human behavior]] frå  den 18. april 2008.*
Nedre Kollsjø

**Nedre Kollsjø** er eit lite vatn i Ringerike kommune. Vatnet ligg i Strømsoddbygda i Soknedalen, sør for Øvre Kollsjø, på vestsida av Ådalsfjella. Vatnet får tilførsel i nord gjennom Kollsjøelva. I sørenden er vatnet demd opp. Ved utløpet startar Lysåa, som renn sør til Sognevannet.

## Sjå òg
* Kollsjøvassdraget
Mår på Hardangervidda

**Mår** (eller **Mårvatn**) er ein innsjø i kommunane Tinn i Telemark fylke og Nore og Uvdal i Buskerud fylke. Innsjøen ligg søraust på Hardangervidda, og er regulert som magasin for Mår kraftverk ved Rjukan. Han har det naturlege avløpet sitt gjennom Kalhovdfjorden og elva Mår ned til Tinnsjø, og er dermed ein del av Skiensvassdraget.
Marivannet

**Marivannet** er eit tjern som ligg i Drammen kommune i Buskerud fylke. Tjernet ligg om lag 3&nbsp;km nord for tettstaden Solbergelva. Ved dette vatnet har det vore drive fiske (åbor og aure), bærplukking og hytteliv i lange tider. Det er i dag vel 25 hytter rundt dette vatnet og området er mykje nytta av turgåarar.
 
## Bakgrunnsstoff
* Eiker Arkiv 
* Kostymerenn på Marivann i 1950 
* Drammens Sportsfiskere
Lufsjå

**Lufsjå** er ein innsjø som ligg i Nore og Uvdal kommune i Buskerud og Tinn kommune i Telemark. Innsjøen har utløpet sitt i elva Lure, som lenger nede munnar ut i Ordøla, på veg mot Tinnsjø. Systemet er ein del av Skiensvassdraget.
Langvannet i Ringerike

**Langvannet**, òg skrive **Langevatnet**, er eit vatn i Ringerike kommune. Vatnet, som ligg i Brekkebygda nordvest for Sokna i Soknedalen, er eit av dei største vatna i Rudsvassdraget. Vatnet får tilførsel frå Breivannet i vest, gjennom Breivasselva, og nokre mindre bekkar og småelver.

Langs sørsida av vatnet går Bergensbanen. I enden av vatnet ligg demninga Langvassdammen, like før Rudselva styrtar ut i Gjuvfossen og renn ned mot Torevannet.
Kravikfjorden

**Kravikfjorden** er eit vatn som ligg i kommunane Nore og Uvdal og Rollag i Buskerud. Kravikfjorden er ein del av Numedalslågen.
Holsfjorden

**Holsfjorden** er ein innsjø som ligg i Hol kommune i Buskerud. På nordsida av innsjøen er tettstaden Hol.
Grytingen

**Grytingen** er eit vatn på Holleia i Ringerike kommune. Vatnet ligg nord for Væleren og sør for Klomshue. Ein kan kome dit via ein bomveg frå Tyristrand.
Glitre

**Glitre** er den største innsjøen i Finnemarka i Buskerud fylke. Det meste av vatnet ligg i kommunane Modum og Lier, men litt av det ligg òg i Øvre og Drammen. Vasspegelen ligg 358 moh. Innsjøen har eit volum på 112 millionar kubikkmeter og eit nedbørsfelt på fire kvadratkilometer.

Glitre er drikkevasskjelde for fleire av dei omkringliggande kommunane. Glitre vassverk kom i drift i 1981. Aass Bryggeri i Drammen har Glitre som si vasskjelde og sel dette vatnet òg som kjeldevatnet Glitre.
Flævatn/Gyrinosvatnet

**Flævatn/Gyrinosvatnet** er ein innsjø i kommunane Hemsedal og Ål i Buskerud. **Gyrinosvatnet** er den vestlege delen, medan **Flævatn** er den austlege.
Flakavatnet

**Flakavatnet** er eit vatn som ligg i Hol kommune i Buskerud og Ulvik herad i Vestland. Innsjøen ligg i eit pass som nesten skjer gjennom Hallingskarvet. Innsjøen er av dei største innsjøane i Europa som ligg i overgangen til den høgalpine sonen, der vegetasjonen er minimal eller fråverande og påverknad frå permanente snøleier og brear er påtakeleg.

## Flakavatnet i vitskapleg samanheng
Flakavatnet vart første gong sporadisk undersøkt i vitskapleg samanheng sommaren 1933, av Noreg sin første professor i limnologi, Kaare Strøm. Fordi årets høgaste temperatur i vatnet så vidt kom over 4&nbsp;&deg;C (i slutten av august månad) foreslo han at innsjøen representerte ein «semi-arktisk» innsjøtype. Denne nemninga er seinare endra til «subpolar» - Flakavatn var den gong *typelokaliteten*. Innsjøen var vanskeleg tilgjengeleg med tungt vitskapleg utstyr, og nettopp fordi det er kravd stor fysisk innsats, har undersøkingane av innsjøen vore avgrensa.

Vitskaplege undersøkingar av Flakavatnet har vore teke opp igjen frå 2002, og målingar og utrekningar som Strøm gjorde har vore følgd opp, til samanlikning. Ut i frå fotografi (mellom anna i Strøm 1934) er det tydeleg at breen Flakavassfonn har skrumpa kraftig, og påverknaden av smeltevatn frå denne og andre snø- og isrestar må ha minka sida dei første undersøkingane. Limnologane ved Universitetet i Oslo følgjer derfor innsjøen nøye, og er interessert i dei fysiske, kjemiske og biologiske endringane som har skjedd, og vil kunne skje, under dei føreliggande klimavilkåra.

## Litteratur
*Strøm, K. 1934. *Flakevatn. A semi-Arctic Lake of Central Norway*. Skrifter, Det Norske Videnskaps-Akademi i Oslo. I. Matematisk-Naturvid. Klasse 1934, No. 5. 28 pp.

## Kjelder

**Denne artikkelen bygger på «[[:nb:Flakavatnet|Flakavatnet]]» frå ,  den 18. april 2008.*
Eikeren

**Eikeren** eller **Eikern** er ein lang og djup innsjø i kommunane Holmestrand i Vestfold fylke og Øvre Eiker i Buskerud fylke. Han er den største innsjøen i Vestfold (om ein reknar med delen som ligg i Buskerud).

Ved den austlege delen i Vestfold ligg tettstaden Eidsfoss. I denne delen strøymer vatn inn frå Bergsvann, Vikevann, Haugestadvann og Hillestadvann. Eikeren får òg vatn frå Hakavikelva og Steinbruelva.

I den vestlege delen heng Eikeren saman med Fiskumvannet i eit trongt sund, *Sundet*, der vatnet renn over i Fiskumvannet. Gjennom dette sundet passerer det eit volum på gjennomsnittleg 7 m3 per sekund. Frå Fiskumvannet renn vatnet ut i Vestfosselva mot Vestfossen. Elva går så vidare til Hokksund, der ho deler seg i to elveløp som begge renn ut i Drammenselva.

I 2005 vart Eikeren opna av Vestfold Interkommunale Vannverk, VIV, som ekstra drikkevasskjelde for Vestfold.

## Bakgrunnsstoff
*Meir om Eikeren
*Utdjupande om Eikeren 
*Vestfold Interkommunale Vannverk
Halnefjorden

**Halnefjorden** er ein innsjø som ligg i kommunane Hol og Nore og Uvdal i Buskerud og Eidfjord kommune i Vestland.
Damtjern i Lier

**Damtjern** er eit tjern i Lier kommune. Det ligg mellom Fosskollen og Liertoppen Kjøpesenter. Damtjern er 0,13 km² stort og ligg 194 meter over havet. Tjernet har utløpet sitt i Lierelva og har mellom anna åbor.

## Badeplass
Damtjern var på 1990-talet prega av at det vart nytta som tilhaldsstad for utanlandske sesongarbeidarar som budde i bilane sine på parkeringsplassen i sørenden av tjernet. Kommunane tok tak i problemet, ved å mellom anna stenge parkeringsplassen, og i dei seinare åra har Damtjern vorte ein populær badeplass for innbyggjarane på Tranby, Reistad og Lierskogen. Det er to utetolaett utplassert på austsida, samt ein rullestolrampe på sørsida.

Badesesongen vart sterkt redusert sommaren 2006 då nedbøren tok med seg store mengder leire og gjørme. Dette var på grunn av store anleggsarbeid i samband med ein vassleidning, bygging av byggevarehuset Bauhaus og ein motorcross-bane i nærleiken.
Breivannet

**Breivannet**, òg skrive **Breidvatnet**, er eit vatn i Ringerike kommune. Vatnet ligg i Brekkebygda, vest for Langvannet, nordvest for Sokna i Soknedalen, berre skild av den vesle Breivasselva gjennom eit kort elvestrekke.

Breivannet er eit av dei største vatna i Rudsvassdraget. Langs sørsida av vatnet går Bergensbanen. Eit lite stykke nordvest for vatnet går jernbanen gjennom Haverstingtunnelen (2&nbsp;300 meter) og kjem ut ved Ørgenvika i Krødsherad, langs Krøderen.
Bliksrud-Langevannet

**Bliksrud-Langevannet** eller **Langevatnet** er eit lite vatn i Ringerike kommune. Vatnet ligg langs riksveg 7, sørvest for Sokna i Soknedalen. Elva får tilførsel i sørvestenden frå Bergsjø via Bergsjøelva og frå Ørtesvannet via Ørteselva. I nordenden startar Eidselva som renn ned til sørvestenden av Torevannet.

## Kjelder
Blankvannet

**Blankvannet** er eit lite vatn i Ringerike kommune. Vatnet ligg i Strømsoddbygda i Soknedalen, like under Urdevassfjell på vestsida av Ådalsfjella. I sørvestenden av vatnet startar Blankelva som renn ned til austsida av Ulevann.

## Sjå òg
* Kollsjøvassdraget

## Kjelder
Bergsjø

**Bergsjø** er eit lite vatn i Ringerike kommune. Vatnet ligg sørvest for Havikskogen, vest for Sokna i Soknedalen. I sørenden startar Bergsjøelva som renn ned til Bliksrudlangevannet.

## Sjå òg
* Bergsjøvassdraget
Ballatjern

**Ballatjern** er eit tjern nord for Årbogen i Drammen kommune i Buskerud. Tjernet ligg 355 meter over havet. Åbor, gjedde og aure held til i tjernet.
Innsjøar i Buskerud

Dette er liste over **innsjøar i [[Buskerud]]**

### A
* Aurdalsfjorden i Sør-Aurdal

### B
* Ballatjern
* Bjornesfjorden
* Brommafjorden

### E
* Eikeren

### F
* Flakavatnet
* Flævatn/Gyrinosvatnet

### G
* Geitsjøen i Nore og Uvdal
* Glitre

### H
* Halnefjorden
* Hettefjorden
* Holsfjorden i Hol

### J
* Juklevatnet

### K
* Katnosa
* Kravikfjorden
* Krøderen

### L
* Langesjøen
* Lauvnesvatnet
* Lufsjå

### M
* Marivann i Nedre Eiker
* Mykle
* Mår på Hardangervidda

### N
* Norefjorden
* Nygardsvatnet
* Nyhellervatnet

### P
* Pålsbufjorden

### R
* Rødungen i Ål

### S
* Samsjøen i Ringerike
* Skarvsvatnet
* Skaupsjøen
* Skrykken
* Sløddfjorden
* Smågefjorden
* Soneren
* Sperillen
* Stolsvatnet
* Storekrækkja
* Storevatnet i Hemsedal
* Strandafjorden
* Strandavatnet
* Strøen
* Sulevatnet
* Sønstevatn
* Sørkjevatn

### T
* Tingvollfjorden i Ål
* Tinnhølen
* Tisleifjorden
* Tunhovdfjorden
* Tyrifjorden

### U
* Ullerentjernet
* Ustevatn

### V
* Vavatn
* Vestre Bjonevatnet
* Væleren

### Ø
* Øljusjøen
* Ørteren
* Øvre Hein
* Øyangen i Ringerike

### Å
* Årbogen
Goksjø

**Goksjø** er ein innsjø på ca 3 km&sup2; som ligg i kommunane Sandefjord og Larvik i Vestfold. 

Nedbørsfeltet for Goksjø er på om lag 190 km&sup2; og strekkjer seg nordover til kommunane Lardal og Re. Det spesielle med Goksjø er at dei største innløpa og utløpet ligg i same ende av innsjøen, nemleg i nord. Storelv og Skorgeelva er dei største innløpselvane, Hageneselva er utløpselva. Hageneselva går saman med Svartåa ned til Åserumvannet og vidare ut i Numedalslågen.

Sandefjord Roklubb nyttar vatnet til å trene på om sommaren.
Borrevannet

**Borrevannet** er ein innsjø som ligg i Horten kommune i Vestfold. Borrevannet er ein næringsrik ferskvassjø. Vatnet er rikt på fisk som gjedde, åbor, brasme, suter og fleire. Det er òg registrert over 250 fugleartar ved vatnet.

Borrevannet har tidlegare vore drikkevasskjelde for Horten. Innsjøen er no reservedrikkevatn for Horten kommune. 

Borrevannet med våtmarksområde ved Vassbånn er freda som naturreservat.

## Bakgrunnsstoff
* Fugleliv på Borrevannet m.m. 
* Borrevannet naturreservat 
* Natursenter ved Borrevannet 
* Rovfugltrekket over Borrevannet 
* Vêrforhold 
#### Historie
* Marinens Forsøksstasjon Borrevanne 
* Glassverket ved Borrevannet 

## Fotnotar
Rekveen

Gangaren **Rekveen** (6/8-takt) er ein slått som er nytta i Hordaland og Telemark. Slåtten har namn etter spelemannen Nils Rekve, som og har vore kjelde til han. Frå Hardanger er slåtten sidan blitt spreidd av andre spelemenn. Den vidare tradisjonen i Telemark følgjer Myllarguten, som henta slåtten i Hardanger. I dag er slåtten spela i fleire former i Krødsherad, Hardanger og Telemark. 

## Slåttekrinsen

Hardingfeleverket har katalogisert slåttekrinsen under nr 109, med fem variantar.

*	a: *[[Gangar]] frå Telemark*, etter Ole Skogly, Krødsherad http://129.240.79.146/4DACTION/visnote/0178. Nedskrift Truls Ørpen 1920 (Ø 105). Skogly hadde slåtten etter Torgeir Torgeirson, son av Myllarguten. 

*	b: *Rekveen*, etter Ola Ådnekvam, Masfjorden, Hordaland http://129.240.79.146/4DACTION/visnote/0179. Nedskrift Arne Bjørndal 1940 (B 1505). Ådnekvam hadde slåtten etter far sin, Ola Ådnekvam.

*	c: *Rekveen*, etter Ola Mosafinn, Voss http://129.240.79.146/4DACTION/visnote/0180. Nedskrift Arne Bjørndal 1908 (B 601). Mosafinn hadde slåtten etter far sin, Sjurd Liland, som hadde han beint frå Nils Rekve. Slåtten er ofte kalla *Rekverudlen*.

*	d: *Rekveen*, etter Halldor Meland, Kvam http://129.240.79.146/4DACTION/visnote/0181. Nedskrift Eivind Groven 1937 etter minne (G 554) Forma var og nytta av Olav R. Berge. Meland hadde slåtten etter Ola Mosafinn, men bygde han noko ut. 

*	e: *Nordbø nr 47*, etter Gregar Nordbø, Bø i Telemark http://129.240.79.146/4DACTION/visnote/0182, Nedskrift Gregar Nordbø]]. Slåtten er truleg etter Hans Hansson Flatland, Bø. Nemnet på slåtten skuldast at nedskrifta har nr 47 i Nordbø si liste.